cyanic-selkie/wikianc huggingface dataset:
পাকুল্যা ইউনিয়ন
দর্শনীয় স্থান
১. ব্লোকের মাথা:  পাকুল্লা ইউনিয়ন  দুটি প্রবাহমান নদীর মধ্যবর্তী স্থানে অবস্থিত তাই এটি প্রাকৃতিক সৌন্দর্য সবারই নজর কাড়ায়। দর্শনীয় স্থান হিসেবে আছে পাকুল্লা গ্রামের সামনে     অবস্থিত যমুনার পাড়। যেটি ব্লোকের মাথা নামে সমধিক পরিচিত। প্রতিবছর বন্যার পানির দৃশ্য অবলোকন করার জন্য এখানে অনেক দর্শনার্থীর ভিড় লক্ষ্য করা যায়। সেই যমুনা নদী এখন প্রায় মৃত। এই নদীর প্রাকৃতিক সৌন্দর্য আগের মতো আর নেই। বর্ষাকাল ছাড়া এই নদীতে আর পানি লক্ষ্য করা যায় না।
২. বাঙালি ব্রিজ: পাকুল্লা ও জোড়গাছা ইউনিয়নকে বিভক্তকারী একটি সেতু হচ্ছে বাঙালি ব্রিজ। এই ব্রিজ সোনাতলা উপজেলার সর্ববৃহৎ একটি ব্রিজ। গ্রাম্য এলাকায় এমন বড় সেতু সচরাচর লক্ষ্য করা যায় না; তাই বিভিন্ন উৎসবের সময় এই ব্রিজকে ঘিরে দর্শনার্থীদের ভিড় লক্ষ্য করা যায়।
উত্তর বাদেপাশা ইউনিয়ন
উত্তর বাদেপাশা ইউনিয়ন বাংলাদেশের সিলেট জেলার গোলাপগঞ্জ উপজেলার অন্তর্গত একটি ইউনিয়ন।
অবস্থান
সিলেট হতে জকিগঞ্জ রোডে গোলাপগঞ্জ হয়ে ঢাকাদক্ষিণ রোডে এসে আছিরগঞ্জ নেমে খেয়া পাড়ী দিয়ে বাগলা হয়ে রাকুয়ার বাজারে ১০ নং উত্তর বাদেপাশা ইউনিয়ন পরিষদ কার্যালয় অবস্থিত।
ইতিহাস
স্বাধীনতা পূর্বে উত্তর বাদেপাশা এবং দক্ষিণ বাদেপাশা বর্তমান শরীফগঞ্জ ইউনিয়ন একত্রে বাদেপাশা নামে একটি ইউনিয়ন ছিল যা ১৯৭১ সালে ১০ নং উত্তর বাদেপাশা ইউনিয়ন নামে স্থাপিত হয়। প্রথম নির্বাচিত চেয়ারম্যান- মোঃ গজনফর আলী।
প্রশাসনিক অঞ্চল
এই ইউনিয়নটি নিন্মলিখিত গ্রাম নিয়ে গঠিত:
আয়তন ও জনসংখ্যা
মোট আয়তন-  ৫৩৮০.৩৬ একর (২১.৭৮ বর্গ কিঃমিঃ) = ২১৭৮.২৮ হেক্টর। মোট জনসংখ্যা ২৮০৬১ জন (২০১৬ সালের নিবন্ধন রেজিষ্টার অনুযায়ী)  পুরুষ- ১৪৮৩২ জন, মহিলা- ১৩২২৯ জন।
শিক্ষা
সাক্ষরতার হারঃ- ৪৪.৫০ % (২০০১-এর শিক্ষা জরিপ অনুযায়ী)
শিক্ষা প্রতিষ্ঠানঃ
উল্লেখযোগ্য শিক্ষা প্রতিষ্ঠানঃ-
দর্শনীয় স্থান
থাম্ব|সিলেটের ঐতিহাসিক [[কুশিয়ারা নদী ]] কুশিয়ারা নদী
হাট-বাজার, খাল ও নদী
উল্লেখযোগ্য বাজারঃ- রাকুয়ার বাজার, আছিরগঞ্জ বাজার, আমকোনা বাজার, আছিরগঞ্জ বাজার, শান্তির বাজার, সুপাটেক, শান্তির বাজার, ডেপুটি বাজার। নদীঃ- কুশিয়ারা ও বরুদল। অনেক খাল রয়েছে তার মধ্যে আছিরগঞ্জ খাল ও মুক্তির খাল অন্যতম।
ও পি জ্যাইসা
বর্তমানে জ্যাইসা স্পোর্টস এক্সেলেন্স প্রোগ্রামের আওতায় জে এস ডবলু স্পোট্ররস এর দ্বারা সমর্থিত।
কেরিয়ার
চাংগানাসের এর Assumption কলেজের প্রাক্তন ছাত্রী জ্যাইসা ১৫০০মিটার, ৩০০০মিটার, ৩০০০মিটার স্টেপলচেজ ৫০০০ মিটার ইত্যাদি মিডল ডিসটেন্স এবং লং ডিসটেন্স ইভেন্টে প্রতিদ্বন্দ্বিতা করেন। ২০০৫ সালে ব্যাংককে অনুষ্ঠিত প্রথম এশিয়ান ইনিডোর গেমস এ তিনি ১৫০০ মিটার এবং ৩০০০মিটার বিভাগে সস্রপদক জেতেন। ২০০৬ সালে পাট্টায়া তে অনুষ্ঠিত এশিয়ান ইন্ডোর গেমস এ তিনি তার পারফরমেন্স ধরে রাখতে পারেনপ্নি এবং ১৫০০ মিটার এ রৌপ্য এবং ৩০০০ মিটার এ ব্রোঞ্জ লাভ করে তাকে সন্তুষ্ট থাকতে হয়।
অস্ট্রেলিয়ার মেলবোর্নে অনুষ্ঠিত ২০০৬ কমনওয়েলথ গেমস এ জ্যাইসা ভারতের প্রতিনিধিত্ব করেন। দোহা এশিয়াড এ ৫০০০ মিটারে তিনি ব্রোঞ্জ পদক পান।
জ্যাইসা স্টেপলচেজ শুরু করেন ২০০৮ সাল থেকে, মাদুরাই এ অনুষ্ঠিত আন্তঃরাজ্য চ্যাম্পিয়নশিপে তিনি জাতীয় খেতাব জয় করেন। ৩০০০মিটার স্টেপলচেজ ১০:০৩.০৫সেকেন্ড সময়ে সম্পন্ন করে তিনি জাতীয় রেকর্ড ভঙ্গ করেন। পাটিয়ালা(৭ই আগস্ট ২০১০) ৫০ তম জাতীয় আন্তঃরাজ্য অয়াথেলেটিক্স চ্যাম্পিয়নশিপে সুধা সিং এর কোচি তে করা ১০:০৯.৫৬ সেকেন্ড সময় এর রেকের্ড ভেঙ্গে নতুন রেকর্ড গড়েন তিনি।
দক্ষিণ কোরিয়ার ইনছন এ ২০১৪ এশিয়াড জ্যাইসা ১৫০০ মিটারে ৪:১৩.৪৬সময়ে সম্পন্ন করে ব্রোঞ্জ পদক লাভ করেন। পরের বছর ২০১৫ সালে মুম্বাই ম্যারাথন এ তিনি তার প্রথম ম্যারাথন এ আত্মপ্রকাশ করেন এবং ১৯ বছরের রেকর্ড ভেঙ্গে ভারতীয় মহিলা বিভাগে প্রথম স্থান অর্জন করেন (সব মিলিয়ে অষ্টম স্থান)।
জ্যাইসার নিজের রাজ্য অনুষ্ঠিত জাতীয় গেমসে এই ম্যারাথন দৌড়বীর ৫০০০ মিটারে সহজেই বাকী প্রতিদ্বন্দ্বদের পরাস্ত করেন এবং সোনা জেতেন।
আগস্ট ২০১৫ তে, জ্যাইসা বেজিং এ বিশ্ব চ্যাম্পিয়নশিপে ম্যারাথন এ অংশ নেন এবং ৫২ জনের মধ্যে ১৮তম স্থান অর্জন করেন, তার প্রতিদবন্ধি সুধা সিং এর থেকে এক ধাপ এগিয়ে থাকেন। জ্যাইসা এবং সুধা দুজনই তাদের পূর্বের রেকর্ড উন্নত করেন। মুম্বাই ম্যারাথন এ এবং দুজনেই স্বীয় প্রদর্শনের মাধ্যমে ২০১৬ রিও অলিম্পিকে প্রতিদবন্ধিতা করার যোগ্যতা অর্জন করেছিলেন।
চন্দ্রলোকে অভিযান
চন্দ্রলোকে অভিযান (Objectif Lune) দুঃসাহসী টিন‌টিন সিরিজের ষোড়শ বই। ১৯৫০ সালে এই বই লেখা শুরু হয়। ১৯৫৩ সালে এই বই প্রকাশিত হয়। এই বইটিতে কল্প বিজ্ঞানমুলক কাজ দেখানো হয়েছে।
গল্প
টিনটিন ও ক্যাপ্টেন হ্যাডক, প্রফেসর ক্যালকুলাসের আমন্ত্রণে সিল্ডাভিয়ায় আসেন। এরপর চন্দ্রাভিযান প্রকল্প ব্যাপারে তারা জানতে পারেন। ক্যালকুলাসের এই বিরাট কান্ডে দুজন প্রধান সহযোগীর নাম উলফ ও ব্যক্সটার। ইতিমধ্যে এই প্রকল্পের উপর গুপ্তচরগিরী শুরু হয়। তদন্ত করতে গিয়ে গুলিতে আহত হয় টিনটিন। অবশেষে সব বাধা কাটিয়ে চন্দ্রাভিযানে রওনা দেন ক্যালকুলাস ও তার সাথীরা। ভুলক্রমে তাদের সাথে রওনা দেয় জনসন আর রনসনও। কিন্তু পৃথিবীর সাথে যোগাযোগ বিচ্ছিন্ন হয়। তারপর কি হয় জানা যায় চাঁদে টিনটিন কাহিনীতে।
ওসামু শিমোমুরা
থাম্ব|260x260পিক্সেল|স্টকহোমে সুইডিশ একাডেমি অব সায়েন্সে এক সংবাদ সম্মেলনে নোবেল পুরস্কার বিজয়ী পল ক্রুগম্যান, রজার সিয়েন, মার্টিন চালফি, ওসামু শিমোমুরা, মাকোটো কোবায়াশি এবং তোশিহিদ মাসুকওয়া, ২০০৮ ওসামু শিমোমুরা একজন জাপানি জৈব রসায়নবিজ্ঞানী এবং মেরিন জীববিজ্ঞানী। তিনি মেরিন বায়োলজিক্যাল ল্যাবরেটরী এবং বোস্টন ইউনিভার্সিটি স্কুল অব মেডিসিন এর ইমেরিটাস অধ্যাপক। তিনি ২০০৮ সালে মার্টিন চেলফি এবং রজার ওয়াই. তিসিয়েন এর সাথে রসায়নে নোবেল পুরস্কার লাভ করেন।
জীবনী
শিমোমুরা ১৯২৮ সালের ২৭ অগাস্ট জন্মগ্রহণ করেন। তিনি নাগাসাকি বিশ্ববিদ্যালয় থেকে ১৯৫১ সালে ব্যাচেলর অব সায়েন্স ডিগ্রি অর্জন করেন। তিনি নাগোয়া বিশ্ববিদ্যালয় থেকে ১৯৫৮ সালে মাস্টার্স এবং ১৯৬০ সালে পিএইচডি ডিগ্রি অর্জন করেন।
তানজিন তিশা
প্রাথমিক জীবন
১৯৯৩ সালের ২৩ মে তানজিন তিশা ঢাকায় জন্মগ্রহণ করেন। তার বাবা আবুল কালাম ও মা ছালমা বেগম। পৈত্রিক নিবাস শরীয়তপুর জেলা। মতিঝিল আইডিয়াল গার্লস স্কুল থেকে তিনি মাধ্যমিক পাশ করে সিদ্ধেশ্বরী গার্লস কলেজ থেকে তিনি উচ্চমাধ্যমিক পাশ করেন।
কর্মজীবন
ফ্যাশন শুট ও র‍্যাম্প মডেলিংয়ের মাধ্যমে তিশার কর্মজীবন শুরু হয়। তিশা প্রথম মডেল হন অমিতাভ রেজা চৌধুরী পরিচালিত রবির একটি বিজ্ঞাপনে অংশগ্রহণ করার মাধ্যমে। এটি তার ক্যারিয়ারের জন্য একটি গুরুত্বপূর্ণ দিক ছিল। ২০১৫ সালের ১৮ সেপ্টেম্বর তিশা ট্রেসমি ফ্যাশন শোতে র‍্যাম্প মডেলিং করেছিলেন। তিশা ২০১২ সালে ইউটিউবে প্রচারিত রিজভি ওয়াহিদ এবং শুভমিতার গাওয়া চোখেরি পলকে মিউজিক ভিডিওতে অভিনয় করে তারকা খ্যাতি পান। তিশার অভিনীত এই গানটি ব্যপক জনপ্রিয়তা অর্জন করেছিল। তিনি ইমরান মাহমুদুল এর গান বলতে বলতে চলতে চলতে গানটির মিউজিক ভিডিওতে অভিনয় করেছিলেন। যেটি ইউটিউবে জনপ্রিয়তা পেয়েছিল।
ব্যক্তিগত জীবন
তিশা ছোটকাল থেকেই নাচ শিখেছিলেন কিন্তু পড়ালেখার জন্য তার পরিবার তা বন্ধ করে দেয়। তবে তিনি বাংলাদেশ ললিতকলা একাডেমি এবং হিন্দোল একাডেমি থেকে টানা চার বছর নাচের প্রশিক্ষণ নিয়েছেন। তিনি এইচএসসি সম্পূর্ণ করেন সিদ্ধেশ্বরী গার্ল হাই স্কুল ও কলেজ থেকে। এখন তিনি চাইছেন একটি স্বনামধন্য বিশ্ববিদ্যালয় থেকে চলচ্চিত্র ও মিডিয়া বিষয়ে পড়ালেখা করতে।
টেলিভিশন
তিনি আরও অনেক নাটকে অভিনয় করেন।
হযরতপুর ইউনিয়ন
আয়তন ও জনসংখ্যা উপাত্ত
খানার সংখ্যা- ৭,৪৮৮।
পুরুষ- ১৬,৩২০ জন।
মহিলা- ১৬,৭৪৯ জন
শিক্ষা
হযরতপুর ইউনিয়নে শিক্ষার হার- ৬০ শতাংশ। এই ইউনিয়নে সরকারি প্রাথমিক বিদ্যালয় আছে - ১২ টি। বেসরকারী প্রাথমিক বিদ্যালয়- ১১ টি। উচ্চ মাধ্যমিক বিদ্যালয়- ০২ টি। কলেজ - ১ টি। মাদ্রসা সরকারি- ২ টি।
ফুটবল ক্লাব গোরিৎসা
খ্রভাতস্কি নগোমেতনি ক্লুব গোরিৎসা (Hrvatski Nogometni Klub Gorica, HNK Gorica; এছাড়াও ক্রোয়েশীয় ফুটবল ক্লাব গোরিৎসা, ফুটবল ক্লাব গোরিৎসা, এফসি গোরিৎসা অথবা শুধুমাত্র গোরিৎসা নামে পরিচিত) হচ্ছে ভেলিকা গোরিৎসা ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ২০০৯ সালের ১৬ই জুলাই তারিখে প্রতিষ্ঠিত হয়েছে। এফসি গোরিৎসা তাদের সকল হোম ম্যাচ ভেলিকা গোরিৎসার খ্রভাতস্কি স্তাদিওন ভেলিকা গোরিৎসায় খেলে থাকে; যার ধারণক্ষমতা হচ্ছে ৫,২০০। বর্তমানে এই ক্লাবের ম্যানেজারের দায়িত্ব পালন করছেন ভালদাস দাম্ব্রাউস্কাস এবং সভাপতির দায়িত্ব পালন করছেন নেনাদ চ্রঙ্কো। ক্রোয়েশীয় গোলরক্ষক ক্রিস্তিয়ান কাখলিনা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি গোরিৎসা এপর্যন্ত ২টি শিরোপা জয়লাভ করেছে; যার উভয়েই হচ্ছে ক্রোয়েশীয় দ্বিতীয় ফুটবল লীগ শিরোপা।
শর্মিষ্ঠা শেঠি
শর্মিষ্ঠা শেঠি হলেন একজন ভারতীয় রাজনীতিবিদ, যিনি বিজু জনতা দলের রাজনীতির সাথে যুক্ত। সপ্তদশ লোকসভা নির্বাচনে তিনি জাজপুর লোকসভা কেন্দ্র থেকে লোকসভা সদস্য হিসেবে নির্বাচিত হন।
মহেশ সাহু
মহেশ সাহু হলেন একজন ভারতীয় রাজনীতিবিদ, যিনি বিজু জনতা দলের রাজনীতির সাথে যুক্ত। সপ্তদশ লোকসভা নির্বাচনে তিনি ধেনকানাল লোকসভা কেন্দ্র থেকে লোকসভা সদস্য হিসেবে নির্বাচিত হন।
ফারুক হাসান
শিক্ষা ও প্রাথমিক জীবন
তিনি মাধ্যমিক ও উচ্চ মাধ্যমিক সম্পন্ন করেন ঢাকা রেসিডেনসিয়াল মডেল কলেজ থেকে এবং ঢাকা বিশ্ববিদ্যালয় থেকে ব্যবস্থাপনায় স্নাতকোত্তর ডিগ্রি সম্পন্ন করেন।
কর্মজীবন
ফারুক হাসান ১৯৮২ সালে পোষাকশিল্পে তার কর্মজীবন শুরু করেন।
সেলাস্ট্রিনা গিগাস
সিলভারি হেজ ব্লু(বৈজ্ঞানিক নাম: Celastrina gigas (Hemming])) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি।
আকার
সিলভারি হেজ ব্লু এর প্রসারিত অবস্থায় ডানার আকার ৩৮-৪৫ মিলিমিটার দৈর্ঘ্যের হয়।
বিস্তার
এই প্রজাতিকে ভারতএর জন্মু কাশ্মীর থেকে উত্তরাখন্ড এবং পশ্চিমবঙ্গ এ, পাকিস্তান, নেপাল এর বিভিন্ন অঞ্চলে দেখা যায়।
এডউইন মাটিসন ম্যাকমিলান
এডউইন মাটিসন ম্যাকমিলান (Edwin McMillan) (১৮ সেপ্টেম্বর ১৯০৭ - ৭ সেপ্টেম্বর ১৯৯১) একজন মার্কিন পদার্থবিজ্ঞানী। তিনি ১৯৫১ সালে রসায়নে নোবেল পুরস্কার লাভ করেন।
স্পার্মাটোজেনেসিস
স্পার্মাটোজেনেসিস(Spermatogenesis)হলো এমন একটা প্রক্রিয়া যার মাধ্যমে অণ্ড বা টেস্টিসের সেমিনিফেরাস নালিকায় বীজ কোষ থেকে হ্যাপ্লয়েড স্পার্মাটোজোয়া বা শুক্রাণু উৎপন্ন হয়।এই প্রক্রিয়া শুরু হয় নালিকাসমূহের ভিত্তিপর্দার নিকটে অবস্থিত স্টেম সেল বা উৎস কোষের মাইটোটিক বিভাজনের মাধ্যমে। এই কোষগুলোকে বলা হয় স্পার্মাটোগোনিয়াল স্টেম সেল।মাইটোটিক বিভাজনে টাইপ এ  ও টাইপ বি নামে দুধরনের কোষ উৎপন্ন হয়। টাইপ এ   স্টেম কোষে পরিবর্তিত হয় এবং টাইপ বি আরও বিভাজিত হয়ে স্পার্মাটোসাইটে পরিণত  হয়। প্রাথমিক স্পার্মাটোসাইট মিয়োসিস-১ বিভাজনের মাধ্যমে দুটি সেকেন্ডারি বা গৌণ স্পার্মাটোসাইটে পরিণত হয়। আবার প্রত্যেক গৌণ স্পার্মাটোসাইট মিয়োসিস-২ বিভাজনের মাধ্যমে দুটি সমান স্পার্মাটিডে পরিণত হয়। উৎপন্ন স্পার্মাটিডগুলো স্পার্মিওজেনেসিস প্রক্রিয়ায় স্পার্মাটোজোয়া কোষে পরিণত হয়। এগুলো যখন পরিপক্বতা লাভ করে তখন তাদেরকে স্পার্ম বা শুক্রাণু বলে। ফলে দেখা যাচ্ছে একটি প্রাথমিক স্পার্মাটোসাইট থেকে ধাপে ধাপে চারটি হ্যাপ্লয়েড স্পার্মাটোজোয়া উৎপন্ন হচ্ছে। স্পার্মাটোজোয়াকে পুংগ্যামিট বলা হয়, অনুরূপভাবে স্ত্রী-গ্যামিট হলো উওসাইট। সুতরাং স্পার্মাটোজেনেসিস হলো গ্যামিটোজেনেসিসের পুংদশা। স্পার্মাটোজেনেসিস প্রক্রিয়া খুবই নিয়ন্ত্রিত উপায়ে সংগঠিত হয়। যৌনজননের জন্য এটি একটি অত্যাবশ্যক প্রক্রিয়া। ডিএনএ মিথাইলেশন ও হিস্টোন মডিফিকেশন প্রক্রিয়া দুটি এটাকে নিয়ন্ত্রণের সাথে সম্পর্কিত। এটি বয়ঃসন্ধি কালে শুরু হয়ে অব্যাহতভাবে মৃত্যু অবধি চলতে থাকে, তবে বয়স বৃদ্ধির সাথে সাথে উৎপাদিত শুক্রাণুর পরিমাণ হ্রাস পেতে থাকে।
উদ্দেশ্য
স্পার্মাটোজেনেসিস প্রক্রিয়ার মাধ্যমে পরিপক্ব পুংজনন কোষ শুক্রাণু তৈরি করে যা স্পার্মাটোজোয়া নামে পরিচিত। এটি স্ত্রী জননকোষ উওসাইট এর সাথে মিলিত হয়ে নিষেক প্রক্রিয়ায় জাইগোট উৎপন্ন করে। এটিই যৌন জননের প্রধান বিষয় যেখানে দুটি হ্যাপ্লয়েড পুং ও স্ত্রী জনন কোষ মিলে ডিপ্লয়েড জাইগোট তৈরি করে। সন্তানের ক্রোমোসোম সংখ্যা (যা প্রজাতি অনুযায়ী ভিন্ন হয়ে থাকে) ঠিক রাখার জন্য জননকোষের প্রতিটির ক্রোমোসোম সংখ্যা স্বাভাবিকের তুলনায় অর্ধেক হওয়া বাধ্যতামূলক নতুবা সন্তানের ক্রোমোসোম সংখ্যা দ্বিগুণ হয়ে মারাত্মক জন্মত্রুটি দেখা দিতে পারে। মানুষের ক্ষেত্রে ত্রুটিপূর্ণ স্পার্মাটোজেনেসিস হলে সন্তানের ক্রোমোসোম সংখ্যা পরিবর্তিত হয়ে নানা জন্মগত ত্রুটি হতে পারে যেমন ডাউন সিনড্রোম, ক্লাইনফেল্টার সিনড্রোম ইত্যাদি। অনেক সময় স্বতস্ফূর্ত গর্ভপাত ঘটে যেতে পারে।
সংঘটন স্থান
পুরুষ প্রজনন তন্ত্রের কিছু অঙ্গে শুক্রাণুৎপাদন হয়। এর প্রাথমিক পর্যায়গুলো শুক্রাশয়ে হয় এবং পরবর্তী পর্যায়গুলো হয় এপিডিডিমিসে যেখানে উৎপন্ন জননকোষগুলো পরিপক্ব হয় ও বীর্যস্খলন পর্যন্ত জমা থাকে। শুক্রাশয়ের সেমিনিফেরাস নালিকা থেকে এই প্রক্রিয়া শুরু হয় যেখানে স্পার্মাটোগোনিয়াল স্টেম সেল বিভাজিত হয়ে অপরিপক্ব শুক্রাণু উৎপন্ন হয়। পরিপক্বতা ঘটে এপিডিডিমিসে।শুক্রাণু উৎপাদনের জন্য দেহের স্বাভাবিক তাপমাত্রা ৩৭ °সে.(৯৮.৬ °ফা.)থেকে ১°-৮ °সে. কম তাপমাত্রা প্রয়োজন। অণ্ডকোষ এই তাপমাত্রা বজায় রাখতে সাহায্য করে। তবে বাস্তবক্ষেত্রে তাপমাত্রার কিঞ্চিৎ তারতম্যে শুক্রাণুর সংখ্যা ও গুণগত মানে কোনো সমস্যা হয় না।
স্থিতিকাল
মানব দেহে স্পার্মাটোজেনেসিস প্রক্রিয়া সম্পূর্ণশেষ হতে প্রায় ৭৪ দিন (ট্রিটিয়াম লেবেলকৃত বায়োপসি অনুসারে) বা ১২০ দিন (ডিএনএ ঘড়ি পরিমাপ অনুসারে)সময় লাগে। শুক্রাশয়ে দৈনিক ২০ থেকে ৩০ কোটি স্পার্মাটোজোয়া উৎপন্ন হয়। তবে কেবল এর প্রায় অর্ধেক বা ১০ কোটি টেকসই শুক্রাণুতে পরিণত হয়।
পর্যায়সমূহ
স্পার্মাটোজেনেসিসের পুরো প্রক্রিয়াকে কয়েকটি স্বতন্ত্র পর্যায়ে বিভক্ত করা যায়। নিচের সারণিতে প্লয়ডি, অনুলিপি সংখ্যা ও ক্রোমোসোম/ক্রোমাটিড সংখ্যা একটি কোষের জন্য দেখানো হয়েছে।
স্পার্মাটোসাইটোজেনেসিস
স্পার্মাটোসাইটোজেনেসিস হলো গ্যামিটোসাইটোজেনেসিসের পুংদশা। এখানে যে স্পার্মাটোসাইট তৈরি হয় তাতে মাতৃকোষের তুলনায় অর্ধেক জেনেটিক বস্তু বিদ্যমান। সেমিনিফেরাস নালিকার একটি ডিপ্লয়েড স্পার্মাটোগোনিয়াম মাইটোসিস বিভাজনের মাধ্যমে দুটি প্রাথমিক স্পার্মাটোসাইট উৎপন্ন করে।প্রতিটি প্রাথমিক স্পার্মাটোসাইট সেমিনিফেরাস নালি গহ্বরের নিকটে এসে ডিএনএ অনুলিপি তৈরি করে মায়োসিস Iবিভাজনের মাধ্যমে দুটি হ্যাপ্লয়েড গৌণ স্পার্মাটোসাইটে পরিণত হয় যা পরবর্তীতে পুনরায় আরও একবার বিভাজিত হয়ে হ্যাপ্লয়েড স্পার্মাটিডে পরিণত হয়। স্পার্মাটোগোনিয়াম থেকে স্পার্মাটিড পর্যন্ত প্রত্যেক কোষ বিভাজন অসম্পূর্ণ; কোষসমূহ সাইটোপ্লাজমের সেতুর মাধ্যমে একে অপরের সঙ্গে যুক্ত থাকে ফলে তাদের যুগপৎবৃদ্ধি ঘটে। লক্ষণীয় বিষয় হলো সকল স্পার্মাটোগোনিয়াম বিভাজিত হয়ে স্পার্মাটোসাইট উৎপন্ন করে না। এরূপ হলে সকল স্পার্মাটোগোনিয়াম নিঃশেষ হয়ে যেত। বরং স্পার্মাটোগোনিয়াল স্টেম কোষ মাইটোসিস বিভাজনের মাধ্যমে নিজেদের অনুলিপি তৈরি করে, ফলে স্পার্মাটোসাইট তৈরির জন্য স্পার্মাটোগোনিয়াম সরবরাহ ঠিক থাকে।
স্পার্মাটিডোজেনেসিস
গৌণ স্পার্মাটোসাইট থেকে স্পার্মাটিড তৈরির প্রক্রিয়াকে স্পার্মাটিডোজেনেসিস বলে।গৌণ স্পার্মাটোসাইট দ্রুত মায়োসিস-২ বিভাজনের মাধ্যমে হ্যাপ্লয়েড স্পার্মাটিড উৎপন্ন করে। এই পর্যায়টি এতই সংক্ষিপ্ত যে গৌণ স্পার্মাটোসাইটসমূহ কলাস্থানিক স্টাডিতে দেখা পাওয়া দুষ্কর।
স্পার্মিওজেনেসিস
স্বাভাবিক চলনক্ষম, প্রজননে সক্ষম শুক্রাণু ফ্লাজেলার সাহায্যে চলতে সক্ষম। তরল মাধ্যমে তাদের গতি প্রতি মিনিটে ১ থেকে ৪ মিলিমিটার। নিরপেক্ষ ও কিঞ্চিৎ ক্ষারীয় মাধ্যমে শুক্রাণুর কার্যক্রম অনেক বৃদ্ধি পায় কিন্তু কিঞ্চিৎ অম্লীয় মাধ্যমে বেশ কমে যায়। অত্যধিক অম্লীয় মাধ্যম দ্রুত শুক্রাণুর মৃত্যু ঘটাতে পারে। তাপমাত্রা বাড়লে শুক্রাণুর সক্রিয়তা বাড়ে তবে এতে শুক্রাণুর বিপাক হারও বাড়ে ফলে তার আয়ুও কমে যায়।যদিও শুক্রাণু শুক্রাশয়ের নালিকাসমূহে চাপাচাপি অবস্থায় কয়েক সপ্তাহ পর্যন্ত বেঁচে থাকতে পারে, তবে স্ত্রী জনন নালিকায় কেবল ১ থেকে ২ দিন পর্যন্ত বাঁচে।
সার্টোলি কোষের ভূমিকা
সার্টোলি কোষ শুক্রাণু উৎপাদন প্রক্রিয়ায় অনেক কাজ করে থাকে, যেমন:
প্রভাবক বিষয়সমূহ
স্পার্মাটোজেনেসিস প্রক্রিয়া পরিবেশের অস্থিতির প্রতি অত্যন্ত সংবেদনশীল বিশেষ করে হরমোন ও তাপমাত্রা। তাপমাত্রা বৃদ্ধি পেলে স্পার্মাটোগোনিয়ামসহ সেমিনিফেরাস নালিকার কোষগুলো নষ্ট হয়ে যায় ফলে শুক্রাণু উৎপাদন ব্যাহত হয়। শুক্রাশয় অণ্ডকোষে ঝুলন্ত অবস্থায় থাকে দেহের অভ্যন্তরীণ তাপমাত্রা থেকে রেহাই পাওয়ার জন্য যদিও এর পার্থক্য ২° সে. এর বেশি নয়। শীতকালে বাইরের পরিবেশের তাপমাত্রা দেহের তুলনায় অনেক কমে যায় তখন সঠিক তাপমাত্রা বজায় রাখার জন্য অণ্ডকোষের মাংসপেশির সংকোচন হয়ে শুক্রাশয় দেহের কাছাকাছি চলে আসে। এভাবে স্ক্রোটাম বা অণ্ডকোষ শুক্রাশয়ের তাপমাত্রা নিয়ন্ত্রক হিসেবে কাজ করে যা ছাড়া গ্রীষ্মকালে স্পার্মাটোজেনেসিস সম্ভব হতো না। পুরুষ ভ্রুণের বৃদ্ধির সময় শুক্রাশয় উদরের জেনিটাল রিজ থেকে উৎপত্তি হয়। বাচ্চা জন্মের ৩ সপ্তাহ থেকে ১ মাস পূর্বে শুক্রাশয় স্বাভাবিকভাবেই কুঁচকিতে অবস্থিত ইনগুইনাল নালিকা দিয়ে অণ্ডকোষে অবরোহণ করে।মাঝেমধ্যে এই অবরোহণ ঘটে না বা অসম্পূর্ণ হয় ফলে এক বা উভয় শুক্রাশয় উদরে, ইনগুইনাল নালি বা অবরোহণ পথের যে কোনো জায়গায় থেকে যায়। এই অবস্থাকে বলে ক্রিপ্টোর্কিডিজম। যে শুক্রাশয় সারা জীবন উদর অভ্যন্তরে থাকে তা শুক্রাণু উৎপাদন করতে পারে না। অণ্ডকোষের তুলনায় উদরের তাপমাত্রা বেশি থাকায় শুক্রাশয় নালিকার আবরণী কলা নষ্ট হয়ে যায় ফলে বন্ধ্যত্ব দেখা দেয়। এজন্য অল্প বয়সেই অস্ত্রোপচারের মাধ্যমে শুক্রাশয় উদর থেকে অণ্ডকোষে স্থানান্তর করতে হয়।
হরমোনের প্রভাব
বয়ঃসন্ধিকালে হাইপোথ্যালামাস, পিটুইটারি গ্রন্থি ও লেডিগ কোষের মিথস্ক্রিয়ার ফলে স্পার্মাটোজেনেসিস প্রক্রিয়া শুরু হয়। ফলিকল উদ্দীপক হরমোন ও লুটিনাইজিং হরমোন জনন কোষের টেস্টোস্টেরন ক্ষরণকে উদ্দীপ্ত করে। নিচে স্পার্মাটোজেনেসিস প্রক্রিয়ায় প্রভাব বিস্তারকারী গুরুত্বপূর্ণ কিছু হরমোনের বর্ণনা দেওয়া হলোঃ
সোহরাওয়ার্দীয়া তরিকা
আরও পড়ুন
Anna Suvorova, Muslim Saints of South Asia, Routledge Curzon, 2004
মিথ্রীয়ধর্ম
মিথ্রীয়ধর্ম, যা মিথ্রীয় রহস্যসমূহ বা মিথ্রাসের ধর্ম নামেও পরিচিত, ছিল, একটি রোম্য রহস্য ধর্ম যা দেবতা মিথ্রাস্-কে কেন্দ্র করে গড়ে ওঠে। যদিও জরাথুষ্ট্রীয় দেবত্ব ( য়জ়াতা ) মিথ্র-র ইরানী উপাসনা দ্বারা অনুপ্রাণিত, রোমান মিথ্রাস্ একটি নতুন এবং স্বতন্ত্র চিত্রের সাথে যুক্ত, যার সাথে পারস্য এবং গ্রিকো-রোমান অনুশীলনের মধ্যে ধারাবাহিকতা নিয়ে বিতর্ক রয়েছে। রহস্যসমূহগুলি সাম্রাজ্যীক রোমান সেনাবাহিনীর মধ্যে প্রায় ১ম থেকে ৪র্থ সা.সা. শতাব্দীর মধ্যে জনপ্রিয় ছিল।
মিথ্রাসের উপাসকদের দীক্ষা এবং সাম্প্রদায়িক আচার-বদ্ধ খাবারের সাতটি ধাপের একটি জটিল ব্যবস্থা ছিল। দীক্ষিতরা নিজেদেরকে সিন্ডেক্সিওই বলে সম্বোধন করতো, যার অর্থ- যারা "করমর্দন দ্বারা একত্রিত"। তারা ভূগর্ভস্থ মন্দিরে মিলিত হত, যাকে এখন মিথ্র্যাআ (একবচন মিথ্রিঅ্যাউম্ ) বলা হয়, যা প্রচুর পরিমাণে বেঁচে এখনো আছে। অনুমান করা হয় এই ধর্মের কেন্দ্র ছিল রোমে, এবং সাম্রাজ্যের পশ্চিম অর্ধেক, দক্ষিণে রোমান আফ্রিকা এবং নুমিডিয়া পর্যন্ত, রোমান ডেসিয়া, ও রোমান ব্রিটেনের উত্তরেও,  জনপ্রিয় ছিল, এবং পূর্বে রোমান সিরিয়ায় কিছুটা হলেও জনপ্রিয় ছিল।
অনেক প্রত্নতাত্ত্বিক নিদর্শন যার মধ্যে রয়েছে মিলনস্থল, স্মৃতিস্তম্ভ এবং শিল্পকর্ম, সমগ্র রোমান সাম্রাজ্য জুড়ে মিথ্রীয়ধর্ম সম্পর্কে আধুনিক জ্ঞানে অবদান রেখেছে। মিথ্রাসের প্রতিমাসংক্রান্ত দৃশ্যে দেখানো হয়েছে যে তিনি একটি শিলা থেকে জন্মগ্রহণ করছেন, একটি ষাঁড় বধ করছেন এবং দেবতা সোলের (সূর্য) সাথে একটি ভোজ ভাগ করেছেন। প্রায় 420 প্রত্নতাত্ত্বিক-স্থানগুলিতে ধর্মের সাথে সম্পর্কিত উপকরণ পাওয়া গেছে। পাওয়া জিনিসের মধ্যে প্রায় 1000 শিলালিপি, 700 ষাঁড় হত্যার দৃশ্যের উদাহরণ ( বৃষবধ ), এবং প্রায় 400টি অন্যান্য স্মৃতিস্তম্ভ।  এটা অনুমান করা হয়েছে যে অন্তত 680 মিথ্র্যাআ হবে রোম শহরে ।  ধর্ম থেকে কোন লিখিত আখ্যান বা ধর্মতত্ত্ব টিকে নেই; সীমিত তথ্য গ্রীক এবং লাতিন সাহিত্যের শিলালিপি এবং সংক্ষিপ্ত বা সামান্য সন্দর্ভ থেকে প্রাপ্ত করা যেতে পারে। শারীরিক প্রমাণের ব্যাখ্যা সমস্যাযুক্ত এবং প্রতিদ্বন্দ্বিতাপূর্ণ রয়ে গেছে।
তেকানী চুকাইনগর ইউনিয়ন
আয়তন
এই ইউনিয়নের মোট আয়তন ৩০ বর্গকিলোমিটার।
জনসংখ্যা
এই ইউনিয়নের মোট জনসংখ্যা ২১,৯২৫ জন।
প্রশাসনিক কাঠামো
এই ইউনিয়ন ১৪টি গ্রাম ও ১৪টি মৌজা নিয়ে গঠিত।
শিক্ষা ব্যবস্থা
এই ইউনিয়নে ১০টি নিম্ন মাধ্যমিক বিদ্যালয়, ২টি উচ্চ বিদ্যালয় ও ৫টি মাদ্রাসা রয়েছে।
জনপ্রতিনিধি
ইউনিয়নের বর্তমান চেয়ারম্যান জাহিদুল ইসলাম মন্ডল
ধর্মীয় উপাসনালয়
এই ইউনিয়নে ৩৩টি মসজিদ, ৩টি ঈদগাহ ও ২টি মন্দির রয়েছে।
টাপ স্কট
হেনরি জেমস হার্বার্ট টাপ স্কট (Tup Scott; জন্ম: ২৬ ডিসেম্বর, ১৮৫৮ - মৃত্যু: ২৩ সেপ্টেম্বর, ১৯১০) ভিক্টোরিয়ার টুরাক এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। পাশাপাশি জাতীয় দলের অধিনায়কেরও দায়িত্ব পালন করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার দলের প্রতিনিধিত্ব করেছেন টাপ স্কট। দলে তিনি মূলতঃ মাঝারিসারির ব্যাটসম্যান ছিলেন। ডানহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিংয়ে পারদর্শী ছিলেন তিনি।
প্রারম্ভিক জীবন
জন ও এলিজাবেথ স্কট দম্পতির সন্তান ছিলেন টাপ স্কট। তার বাবা মেলবোর্ন গ্যাস ও কোক কোম্পানিতে সচিব হিসেবে কাজ করেন। ভিক্টোরিয়ার ওয়েসলি কলেজ ও পরবর্তীতে মেলবোর্ন বিশ্ববিদ্যালয়ে অধ্যয়ন করেন। সেখানেই তিনি ও তার অপর দুই ভাই চিকিৎসাশাস্ত্রে স্নাতক ডিগ্রী লাভ করেন।
স্কটের বিষয়ে স্মৃতিচারণ করতে গিয়ে উইজডেন ক্রিকেটার্স অ্যালমেনাক উল্লেখ করে যে, তিনি তার শুরুরদিকের জীবনে ফাস্ট বোলার ছিলেন। পরবর্তীতে তিনি ব্যাটসম্যান হিসেবে সফলতা পান। ফেব্রুয়ারি, ১৮৭৮ সালে উনিশ বছর বয়সে ভিক্টোরিয়া ক্রিকেট দলের সদস্যরূপে নিউ সাউথ ওয়েলসের বিপক্ষে সিডনি ক্রিকেট গ্রাউন্ডে অনুষ্ঠিত প্রথম-শ্রেণীর ক্রিকেটে অভিষিক্ত হন তিনি। খেলায় তিনি মাত্র ২ ও ০ রান তোলেন। কিন্তু প্রথম-শ্রেণীর ক্রিকেটের উদ্বোধনী খেলায় ফাস্ট-মিডিয়াম বোলিং করে তিনি নিজস্ব সেরা বোলিং করেন ৬/৩৩।
১৮৮২ সালে প্রথমবারের মতো স্কটের উত্তরণ লক্ষ্য করা যায় ও ১৮৮২-৮৩ মৌসুমে ভিক্টোরিয়ার নিয়মিত খেলোয়াড় ছিলেন। মেলবোর্নে অনুষ্ঠিত ১৮৮৩-৮৪ মৌসুমের উদ্বোধনী খেলায় নিউ সাউথ ওয়েলসের বিপক্ষে হার না মানা ১১৪* রান তোলেন। তার এই মনোমুগ্ধকর ইনিংসের ফলেই ১৮৮৪ সালে ইংল্যান্ড সফরের জন্য অস্ট্রেলিয়া দলে অন্তর্ভুক্ত হন তিনি। মাঝারিসারির ব্যাটসম্যান হিসেবে স্কট নিজেকে আন্তর্জাতিকমানের খেলোয়াড়ে রূপান্তরিত হন। সমগ্র খেলোয়াড়ী জীবনে তিনি চারটি প্রথম-শ্রেণীর শতরান করেন। তন্মধ্যে ১৮৮৪ সালে ওভালে অস্ট্রেলিয়ার পক্ষে একটি শতরান করেন।
খেলোয়াড়ী জীবন
প্রথম-শ্রেণীর ক্রিকেটে অভিষেক ঘটার অল্প কিছুদিন পর তাকে অস্ট্রেলিয়া দলে অন্তর্ভুক্ত করা হয়। ১৮৮৪ সালে ইংল্যান্ড সফরে লন্ডনের দর্শনীয় স্থানগুলো পরিদর্শনে তিনি মাত্র দুই পেন্স বা টাপেন্স খরচ করেন। ফলশ্রুতিতে তিনি টাপ ডাকনামে ভূষিত হন। ১৮৮৪ সালে বিলি মারডকের নেতৃত্বাধীন দলে স্কট অত্যন্ত সফলভাবে নিজ দায়িত্ব পালন করেন। এ সফরে তিনি আশাতীত সাফল্য পান। ওল্ড ট্রাফোর্ডে অনুষ্ঠিত প্রধান টেস্টে মাত্র ১২ রান করলেও অন্য দুই টেস্টে বেশ রান করেন।
১৮৮৪-৮৫ মৌসুমে ইংল্যান্ডের হতাশাব্যঞ্জক ফলাফলের প্রেক্ষিতে মেলবোর্ন ক্লাব যথেষ্ট সজাগ ছিল। ক্লাবটি আশঙ্কা প্রকাশ করেছিল যে, ইংল্যান্ড হয়তোবা কিছুসংখ্যক অস্ট্রেলীয় খেলোয়াড়দের বাদ দেয়ার কথা বলবে। এরফলে ক্লাব কর্তৃপক্ষ সাবেক অধিনায়ক মারডক, ব্যানারম্যান ও পার্সি ম্যাকডোনেলকে দল থেকে বাদ দেয়া সিদ্ধান্ত নেয়। এ সিদ্ধান্তের ফলে ব্যাপক সমালোচনার সৃষ্টি হয়। বয়েল, টম হোরান ও হিউ ম্যাসি নিজেদেরকেও দলে না খেলার ঘোষণা দেন। ইংল্যান্ড ও অস্ট্রেলীয় কর্তৃপক্ষের মতানৈক্যের ফলে তৎকালীন অধিনায়ক বিলি মারডক পদত্যাগ করেন। এ প্রেক্ষিতে ১৮৮৬ সালে ইংল্যান্ড সফরের জন্য স্কাটকে অস্ট্রেলীয় অধিনায়ক হিসেবে ঘোষণা করা হয়। এরফলে স্কট অভ্যন্তরীণ অসন্তোষে আক্রান্ত দলের অধিনায়ক মনোনীত হন। কিন্তু দলের নিয়ন্ত্রণ লাভ করতে ব্যর্থ হওয়ায় এ সফরটিও ব্যর্থতায় পর্যবসিত হয়। এরপর চিকিৎসাশাস্ত্রে দক্ষতা অর্জনের উদ্দেশ্যে সফর শেষেও ইংল্যান্ডে অবস্থান করেন। এ সফরের পর তিনি আর কোন প্রথম-শ্রেণীর ক্রিকেটে অংশ নেননি।
অবসর
চিকিৎসাশাস্ত্রে দক্ষতা অর্জন করে অস্ট্রেলিয়া ফিরে আসেন। ক্রিকেট থেকে অবসর নিয়ে নিউ সাউথ ওয়েলসের গ্রাম্য এলাকা স্কোনে চিকিৎসা কর্মে নিজেকে সম্পৃক্ত করেন। এরপর সেখানে তিনি মেয়র ও প্রধান ম্যাজিস্ট্রেটের দায়িত্ব পালন করেন। ২৩ সেপ্টেম্বর, ১৯১০ তারিখে টাইফয়েড জ্বরে আক্রান্ত হলে ৫১ বছর বয়সে টাপ স্কটের দেহাবসান ঘটে। পরবর্তীকালে স্কোনে নতুন হাসপাতাল প্রতিষ্ঠা করা হলে তার সম্মানার্থে শহরবাসী ঐ হাসপাতালের নামকরণ করে স্কট মেমোরিয়াল হাসপাতাল রাখেন।
কাতলাসেন কাদেরিয়া কামিল মাদ্রাসা
কাতলাসেন কাদেরিয়া কামিল (এম.এ) মাদ্রাসা (ইংরেজি: Katlasen Kaderia Kamil Madrasah) ময়মনসিংহ বিভাগের ময়মনসিংহ জেলার সদর উপজেলায় অবস্থিত একটি ঐতিহ্যবাহী আলিয়া মাদ্রাসা। এটি বাংলাদেশের সকল আলিয়া মাদ্রাসাসমূহের মধ্যে অন্যতম প্রাচীন বিদ্যাপিঠ, এটি ১৮৯০ খ্রিষ্টাব্দে প্রতিষ্ঠিত হয়েছিলো। এটি বাংলাদেশ মাদ্রাসা শিক্ষাবোর্ড অনুমোধিত ময়মনসিংহ জেলার অন্যতম প্রাচীন মাদ্রাসা।
অবস্থান
কাতলাসেন মাদ্রাসাটি ময়মনসিংহ ও ফুলবাড়িয়া সড়কের পার্শ্বে কাতলাসেন বাজারে অবস্থিত। বর্তমানে শিশু শ্রেণি থেকে কামিল পর্যন্ত এই মাদ্রাসায় পাঠদান করানো হয়। সারা দেশের বিভিন্ন স্থান থেকে আসা শিক্ষার্থীরা এখানে শিক্ষা লাভ করে দেশের বিভিন্ন স্থানে বিভিন্ন বিষয়ে অবদান রাখছে।
ইতিহাস
কাতলাসেন কাদেরিয়া কামিল মাদরাসাটি ময়মনসিংহ জেলার সদর, থানার ১০নং দাপুনিয়া ইউনিয়নের কাতলাসেন গ্রামে কোলাহল মুক্ত এক মনোরম পরিবেশে মরহুম আব্দুল কাদের বক্স সরকার ১৮৯০ খ্রিঃ প্রতিষ্ঠা করেন। মাদরাসার নামই তাঁর স্মৃতি বহন করছে। ময়মনসিংহ থেকে ফুলবাড়ীয়া রাস্তটি নির্মিত হবার সাথে সাথেই এখানে একটি বাজার বাসনো হয় । বাজারটি কাদেরগঞ্জ হাট নামে পরিচিত ছিল। এখানে প্রথমে একটি মডেল স্কুল স্থাপিত হয়। স্কুলটি পার্শ্বের খেরুয়াজানী গ্রামে স্থানান্তরিত হওয়ার পর দানবীর আব্দুল কাদের বক্স সরকার এলাকার কতিপয় সম্ভ্রান্ত ধর্মপরায়ণ ও মহৎ ব্যাক্তির সহযোগীতায় প্রথমে পরিত্যাক্ত স্কুল গৃহে মাদরাসা প্রতিষ্ঠা করেন । কুমিল্লা নিবাসী মরহুম মাওঃ আশরাফ আলী সাহেব মাদরাসার প্রধান শিক্ষক নিযুক্ত হন। প্রায় তিন যুগ ধরে মাদরাসাটি কওমী মাদরাসা হিসেবে চলছিল। এ সময়ে প্রতিষ্ঠাতা ও মাদরাসা কামিটির সেক্রেটারী মরহুম আবদুল কাদের বক্স সরকার ধর্মীয় শিক্ষার সাথে ইংরেজী ও গণিত শিক্ষার একান্ত প্রয়োজনীয়তা অনুভব করে আলিয়া নেছাব খোলার করেন। এতে মতবিরোধ দেখা দেয় । পরে মাওঃ আব্দুল হাকিম কে মাদরাসা প্রধান নিযুক্ত করা হয় এবং আলিয়া নেছাব চালু করা হয়। কিছু দিন পরে মাওঃ আলীম উদ্দিন কে মাদরাসা প্রধান নিযুক্ত হন এবং তিনি নিষ্ঠার সাথে প্রায় ৩০(ত্রিশ) বছর মাদরাসা পরিচালনা করে। এ সময়ে তার অনেক সুযোগ্য সহকর্মী আবির্ভাব ঘটে। এদের মধ্যে স্থানীয় মৌলবী আব্দুল ওয়াহিদের অক্লান্ত পরিশ্রম ও নিরলস প্রচেষ্টায় প্রতিষ্ঠানটি উন্নতি লাভ করতে থাকে। ফলে প্রতিষ্ঠানটি মোমেনশাহী জেলার অন্যতম মাদরাসা হিসেবে খ্যাতি লাভ করতে থাকে এবং ১৯২৭ খ্রিঃ আলিম শ্রেণী পযর্ন্ত স্বীকৃতি লাভ করে। প্রতি বছরের বোর্ড পরীক্ষার ফলাফল অত্যন্ত ভাল হতে থাকায় ১৯৩৭ সালে প্রতিষ্ঠানটি ফাযিল শ্রেণীর মুঞ্জুরী লাভ করে। মরহুম আলিমুদ্দিন সাহেবের বিদায়ের পর ঢাকা নিবাসী মাওঃ হাবিবুল্লাহ খান রাহমানী প্রতিষ্ঠান প্রধানের দায়িত্বভার গ্রহণ করেন। মাওঃ হাবিবুল্লাহ খান রাহমানী বিদায় নিলে স্থানীয় আলেম মাওঃ আব্দুস সামাদ সাহেব প্রতিষ্ঠানের প্রিন্সিপাল হিসেবে দায়িত্বভার গ্রহণ করেন। তিনি সে সময়ে ছিলেন দেশের উচ্চ মানের আলেমদের একজন। তিনি অত্যন্ত দূরদর্শিতার সাথে প্রতিষ্ঠান পরিচালনা করতে থাকেন। তাঁর সময়েই প্রতিষ্ঠানটি প্রভূত উন্নতি লাভ করে। প্রতিষ্ঠানের ততকালীন সেক্রেটারী মোবারক আলী সরকার সাহেবের সুযোগ্য পুত্র মোয়াজ্জম হোসাইন সহকারী শিক্ষক কাম হিসাব রক্ষক হিসেবে নিযুক্ত হন। তখন প্রিন্সিপাল আব্দুস সামাদ সাহেব ও মোয়াজ্জম হোসেনের উপর প্রতিষ্ঠানটির পুনঃ নির্মানের দায়িত্ব অর্পিত হয়। ১৯৫৭ সনে শ্রেণী কক্ষের জন্য একটি বৃহৎ দালান নির্মান করেন এবং সে বছরই প্রতিষ্ঠানটি কামিল ( হাদিস) ডিগ্রীতে উন্নীত হয়। প্রতিষ্ঠানটি ১৯৭৬ সনে আলিম শ্রেণীতে বিজ্ঞান বিভাগ খোলার অনুমতি লাভ করে। সুনাম ও দক্ষতার সাথে চলতে চলতে ১৯৯০ সনে প্রতিষ্ঠানটি ঢাকা বিভাগের শ্রেষ্ঠ মাদরাসা হিসেবে স্বীকৃতি লাভ করে। আজও রেখে যাচ্ছে শিক্ষা ক্ষেত্রে অতুলনীয় অবদান ।
ফলাফল
https://111891.ebmeb.gov.bd/99500/mad-result.html
শিক্ষা কার্যক্রম
কাতলাসেন মাদ্রাসার দাখিল ও আলিম শ্রেণীর জন্য বাংলাদেশ মাদ্রাসা শিক্ষাবোর্ডের অন্তর্ভুক্ত। এবং উচ্চ শিক্ষা ফাজিল ও কামিলের জন্য ২০১৬ সাল থেকে বর্তমানে ইসলামি আরবি বিশ্ববিদ্যালয়ের অন্তর্ভুক্ত, তবে এই মাদ্রাসাটি ২০০৬ সাল থেকে ২০১৬ সাল পর্যন্ত ইসলামী বিশ্ববিদ্যালয়, বাংলাদেশের অন্তর্ভুক্ত ছিলো।
সপ্তগিরি শঙ্কর উলাকা
সপ্তগিরি শঙ্কর উলাকা হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। সপ্তদশ লোকসভা নির্বাচনে তিনি কোরাপুত লোকসভা কেন্দ্র থেকে লোকসভা সদস্য হিসেবে নির্বাচিত হন।
বিশ্ব খাদ্য কর্মসূচি
বিশ্ব খাদ্য কর্মসূচি জাতিসংঘের খাদ্য সহায়তা সংক্রান্ত শাখা। এটি ক্ষুধা ও খাদ্য নিরাপত্তার সাথে জড়িত বিশ্বের বৃহত্তম সংস্থা। বিশ্ব খাদ্য কর্মসূচির নিজস্ব তথ্যমতে সংস্থাটি প্রতি বছর ৭৫টি দেশে ৮ কোটি লোককে খাদ্য সহায়তা দান করে। সংস্থাটির সদর দপ্তর রোমে অবস্থিত। সারা বিশ্বে এর ৮০টিরও বেশি শাখা আছে। এগুলির মাধ্যমে বিশ্ব খাদ্য কর্মসূচি এমন সব মানুষকে সাহায্য করে যারা নিজেদের জন্য এবং পরিবারের জন্য যথেষ্ট পরিমাণ খাবার উৎপাদন কিংবা আহরণ করতে অক্ষম। সংস্থাটি জাতিসংঘ উন্নয়ন গ্রুপের নির্বাহী কমিটির সদস্য।
স্বীকৃতি ও পুরস্কার
বিশ্ব খাদ্য কর্মসূচি ২০২০ সালে নোবেল পুরস্কার লাভ করে।
বলাখাল রেলওয়ে স্টেশন
বলাখাল রেলওয়ে স্টেশন বাংলাদেশের চট্টগ্রাম বিভাগের চাঁদপুর জেলার হাজীগঞ্জ উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। লাকসাম-চাঁদপুর লাইনের স্টেশন হিসেবে বলাখাল রেলওয়ে স্টেশন তৈরি করা হয়।
পরিষেবা
বলাখাল রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
ফটিকরায় বিধানসভা কেন্দ্র
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪২,০১৩ জন, যার মধ্যে পুরুষ ভোটার ২১,৩৭০ জন এবং নারী ভোটার ২০,৬৪৩ জন। ফটিকরায় বিধানসভা কেন্দ্রে ২০১৮ ভোটার লিঙ্গানুপাত ৯৬৬। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৭,৮৪৬ জন যার মধ্যে পুরুষ ভোটার ১৯,৪৩৬ জন এবং নারী ভোটার ১৮,৪১০ জন।
মিথিলা রাজ্য আন্দোলন
সংশ্লিষ্ট সংস্থা
মিথিলা রাজ্য আন্দোলনের প্রধান ভূমিকা পালন করছে 'আন্তররাষ্ট্রীয় মৈথিলী পরিষদ', 'মিথিলা রাজ্য নির্মাণ সেনা', 'সংযুক্ত মিথিলা রাজ্য সংগ্রাম সমিতি' ' মিথিলা স্টুডেন্ট ইউনিয়ন ' এবং "দ্য প্রো মৈথিলস"।
প্রধান দাবি
আন্দোলনের প্রধান দাবিগুলো হলো
মিথিলায় শিল্প ধ্বংসাবশেষ
পূর্ববর্তী সময়ে, মিথিলা শিল্প এস্টেটে পরিপূর্ণ ছিল। দারভাঙ্গা রাজ রাজ্যের শাসনামলে এই অঞ্চলে অনেক শিল্প ছিল। এই শিল্পগুলি এই অঞ্চলের অর্থনীতিকে সমৃদ্ধ করেছিল। ভারতের স্বাধীনতার পর, দারভাঙ্গা রাজ রাজ্যের শাসনের অবসান ঘটে এবং তারপরে কেন্দ্রীয় সরকারের পাশাপাশি বিহার রাজ্য সরকারের অবহেলার কারণে এই অঞ্চলের শিল্প এস্টেটগুলি ধীরে ধীরে বন্ধ হতে থাকে। অঞ্চলটি অনেক চিনিকল, তুলা কল, কাগজ শিল্প, চকলেট কারখানা ও আরও অনেক কৃষি শিল্পে পরিপূর্ণ ছিল। গত তিন দশকে, বিহারে <sup class="noprint Inline-Template" data-ve-ignore="true" style="margin-left:0.1em; white-space:nowrap;"><span title="The text near this tag may need clarification or removal of jargon.<nowiki/> (September 2022)">সেখানকার  ] [ রাজনীতির কারণে শিল্প উন্নয়নের এজেন্ডা উপেক্ষিত হয় এবং ধীরে ধীরে শিল্প বন্ধ হয়ে যায়। বর্তমানে এসব শিল্প এস্টেট ধ্বংসস্তূপে পরিণত হয়েছে। এই কারণে এলাকা থেকে দেশের মেট্রোপলিটন শহরগুলিতে শ্রমিক ও মানব সম্পদের স্থানান্তর ঘটায়। সাকারি, লোহাট, রায়ম ও সমস্তিপুরের চিনিকলগুলি দেশে খুব বিখ্যাত ছিল। তিন দশক আগেও মিথিলাকে ভারতের চিনির বাটি ছিলেন। হায়াঘাট অশোক কাগজ শিল্পের জন্য বিখ্যাত ছিল এবং একইভাবে পান্ডৌল তুলা কারখানার জন্য বিখ্যাত ছিল। পূর্ণিয়া, সহরসা, কাটিহার, মুজাফফরপুর এবং দারভাঙ্গা ১৭৯৪ সাল থেকে ১৯৯০ সাল পর্যন্ত পাট শিল্পের জন্য বিখ্যাত ছিল।
প্রস্তাবিত রাজ্যের জেলাসমূহের তালিকা
সীতামঢ়ী, মধুবনী, দারভাঙ্গা, পূর্ণিয়া, পূর্ব চম্পারণ, মজঃফরপুর, সহরসা, বৈশালী, মধেপুরা, ঝাঞ্ঝারপুর, বেগুসরাই, মুঙ্গের, ভাগলপুর, সমাস্তিপুর, শেওহর, সুপৌল, আরারিয়া, পশ্চিম চম্পারণ, কিষাণগঞ্জ, লক্ষ্মীসরাই, খগড়িয়া, বাঁকা, জামুই ও বর্তমান ঝাড়খণ্ডের কিছু জেলা। বর্তমানে বেগুসরাই বিহারের শিল্প ও আর্থিক রাজধানী এবং অর্থনৈতিকভাবে বিহার ও মিথিলা অঞ্চলের অন্যতম সমৃদ্ধ এলাকা। মজঃফরপুর, দারভাঙ্গা ও মধুবনী মিথিলার সাংস্কৃতিক ও ঐতিহাসিক রাজধানী। মিথিলার দেবী সীতার জন্মস্থান সীতামাঢ়ী। কিছু পণ্ডিত বাবা বৈদ্যনাথ ধামকে প্রাচীন মিথিলার অংশ বলে দাবি করেছেন। রামায়ণ ও মহাভারত অনুযায়ী উত্তর গঙ্গা থেকে হিমালয় পর্যন্ত ভূমির সম্পূর্ণ অংশ এবং গণ্ডক (সাদানীরা) বৃহত্তর মিথিলা রাজ্যের অংশ। বৃহত্তর মিথিলাকে প্রাচীন বৈদিক গ্রন্থে বিদেহা এবং মিথিলা রাজ্যে জনক যুগের অবসানের পর গণতান্ত্রিক মিথিলা সাম্রাজ্যে বজ্জিকা নামেও উল্লেখ করা হয়েছে। বজ্জিকা সংঘের আমলে মিথিলার কেন্দ্র বৈশালীতে স্থানান্তরিত হয়। এই সময়ে বৈশালী অঞ্চলে বৌদ্ধধর্মের বিকাশ ঘটে। নান্যদেবের আমলে মিথিলার কেন্দ্র ছিল চম্পারণে।। মহেশ ঠাকুরের আমলে মিথিলার কেন্দ্র ছিল মধুবনী ও দারভাঙ্গা। মহেশ ঠাকুরের আমলে মিথিলার কেন্দ্র ছিল মধুবনী ও দারভাঙ্গা। মিথিলার শেষ রাজ্য ছিলো দারভাঙ্গা রাজ রাজ্য। ভারতের স্বাধীনতার পর এই রাজ্যের অবসান ঘটে। রাজ্যটি ১৯৪৭ সালে ভারত অধিরাজ্যে একীভূত হয় এবং মিথিলার ভারতীয় অংশের জন্য পৃথক মিথিলা রাজ্যের দাবিত থাকা সত্ত্বেও বর্তমান বিহার রাজ্যের অংশ হয়ে ওঠে।
মিথিলায় পর্যটন
মিথিলা হলো রামায়ণ, মহাভারত ও প্রাচীন ভারতীয় দর্শনের অংশ। মিথিলার ভারতে ধর্মীয় পর্যটন শুরু করার অসাধারণ সুযোগ রয়েছে। এই অঞ্চলে অনেক প্রাচীন স্থান রয়েছে যেখানে ধর্মীয় পর্যটনের বিকাশের সম্ভাবনা রয়েছে কিন্তু বিহার সরকারের অবহেলার কারণে এই পর্যটনটি এখনও বিকাশ লাভ করেনি। বলিরাজগড় মিথিলার একটি অতি প্রাচীন স্থান, তবে এটি এখনও সরকার কর্তৃক পর্যটন ক্ষেত্রের স্বীকৃতি পায়নি। মিথিলার খুব সুন্দর শহর রাজনগর। এটি মিথিলার খণ্ডওয়ালা রাজবংশের মহারাধীরাজ রামেশ্বর সিং নির্মাণ করেছিলেন। রাজনগর রাজ্যের ধ্বংসাবশেষে ফিল্ম সিটির জন্য পর্যটন শুরু করার অনেক সুযোগ রয়েছে তবে এটি এখনও সেখানে সরকারের দ্বারা অবহেলিত। সীতামঢ়ীর পুরোন ধামের জানকী কুণ্ড সীতার জন্মস্থান। এই জায়গাটিতে সারা বিশ্ব থেকে হিন্দু তীর্থযাত্রীদের আনার প্রচুর সম্ভাবনা রয়েছে। কিন্তু স্থানীয় সরকার এই স্থানটিকে পর্যটন কেন্দ্র হিসেবে চিহ্নিত করেনি, তাই স্থানটি অবহেলায় ভুগছে।
শাফিঈ
শাফিঈ (شافعي Šāfiʿī  ) মাযহাব হল সুন্নি ইসলামের অন্যতম মাজহাব। মুসলিম আইনবিদ ইমাম শাফিঈর ফিকহ সংকলন থেকে এই মাজহাবের উদ্ভব হয়।
শাফিঈ মাজহাব সৌদি আরবের হেজাজ অঞ্চল, ইয়েমেন, সিরিয়া, ফিলিস্তিন, জর্ডান, মিশর, জিবুতি, ইরিত্রিয়া, সোমালিয়া, ইথিওপিয়া, ইন্দোনেশিয়া, মালয়েশিয়া, ব্রুনাই, উত্তর ককেসাস, কুর্দিস্তান ও মালদ্বীপে প্রধান মাজহাব। এছাড়াও সৌদি আরবের অন্যান্য অংশ, কুয়েত, ইরাক, সোয়াহিলি উপকূল, দক্ষিণ আফ্রিকা, থাইল্যান্ড, ভিয়েতনাম, কম্বোডিয়া, ফিলিপাইন, শ্রীলঙ্কা, কাজাখস্তান ও ভারতের অংশবিশেষেও প্রচলিত রয়েছে।
খালসা আখবর লাহোর
খালসা আখবর ( ਖ਼ਾਲਸਾ ਅਖ਼ਬਾਰ ( গুরুমুখী ), (Shahmukhi), লাহোরের একটি সাপ্তাহিক পত্রিকা ছিল। লাহোর খালসা দিওয়ান, একটি শিখ সমাজের অঙ্গ। লাহোর থেকে পাঞ্জাবী ভাষায় প্রকাশিত (গুরুমুখী লিপি) পত্রিকাটি ১৮৮৬ সালে প্রতিষ্ঠিত হয়েছিল এবং ১৯০৫ সাল পর্যন্ত বিক্ষিপ্তভাবে এটি কার্যকর ছিল।  লাহোরের ওরিয়েন্টাল কলেজের পাঞ্জাবির অধ্যাপক ভাই গুরমুখ সিংহ পত্রিকাটি প্রতিষ্ঠা করেছিলেন, যিনি লাহোরে খালসা প্রেসও প্রতিষ্ঠা করেছিলেন, এই গবেষণাপত্রটি পণ্ডিত এবং কবি গিয়ানী দিত সিংহ হাতে নিয়েছিলেন।
ইতিহাস
লাহোর থেকে ভাই গুরুমুখ সিংহের প্রচেষ্টার মাধ্যমে ১৮৮৬ সালের ১৩ জুন থেকে পত্রিকাটি কার্যকর হয়েছিল। এটি খলতা দিওয়ান সমাজের সাপ্তাহিক সংবাদপত্র ছিল এবং লিথোগ্রাফি এবং গুরুমুখী লিপিতে প্রকাশিত হয়। এর প্রথম দুইজন সম্পাদক হলেন গিয়ানী ঝাঁদা সিং ফরিদকোট এবং সরদার বসন্ত সিং। পরে, এটি জিয়ান দিত সিংয়ের হাতে হস্তান্তর করা হয়। পত্রিকাটি ১৮৮৯ সাল পর্যন্ত প্রকাশিত হতে থাকে। এর পরে স্বপন নামে একটি নাটক প্রকাশের বিষয়ে অমৃতসারি পার্টির দায়ের করা আইনি মামলার কারণে এর প্রকাশনা কিছু সময়ের জন্য বন্ধ হয়ে যায়।
এটি ১৮৯৩ সালের ১ মে জেনি দিত সিং এর সম্পাদনায় পত্রিকাটি পুনরায় প্রকাশ শুরু করে।
গিয়ানী দিত সিং পাঞ্জাবি গদ্য ও কাব্যগ্রন্থের একজন দুর্দান্ত লেখক এবং তাঁর অনেক সম্পাদকীয় ছন্দে লিখেছিলেন। তিনি ছিলেন ভাই গুরমুখ সিংহের ডান হাত এবং সিংহ সভা লাহোরের অন্যতম স্তম্ভ। ১৯০১ সালে তিনি মারা যান। তাঁর পরে, সরদার মাইয়া সিংহ আহলুওয়ালিয়া খালসা আখবারের সম্পাদক হন এবং ১৯০৫ সাল পর্যন্ত অব্যাহত থাকেন। সিংহ সভা লাহোর বিলোপের পরে এবং অন্যান্য কিছু কারণে পত্রিকাটি প্রকাশনা বন্ধ করে দেয়।
রিউ নেগ্রু
right|thumb|250px|মানাউশ শহরের কাছে রিউ নেগ্রুর উপর সূর্য অস্ত যাচ্ছে right|thumb|250px|আমাজন নদীর বাদামী পানির সাথে রিউ নেগ্রুর কালো পানি মিশে যাচ্ছেরিউ নেগ্রু (পর্তুগিজ ও স্পেনীয় ভাষায়: Río Negro) (বাংলায় অর্থ "কালো নদী")দক্ষিণ আমেরিকার একটি নদী এবং আমাজন নদীর একটি প্রধান উপনদী। এটি গুয়াইনিয়া নদী নামে দক্ষিণ-পূর্ব কলম্বিয়ায় উৎপত্তি লাভ করেছে এবং পূর্বদিকে প্রবাহিত হয়ে কলম্বিয়া ও ভেনেজুয়েলার মধ্যে সীমান্তের অংশবিশেষ তৈরি করেছে। এরপর এটি দক্ষিণে ব্রাজিলে প্রবেশ করে দক্ষিণ-পূর্ব দিকে অগ্রসর হয়ে মানাউশ শহরের কাছে আমাজন নদীতে পতিত হয়েছে। এর মোট দৈর্ঘ্য ২,৩০০ কিমি। বাউপেস ও রিউ ব্রাঁকু এর প্রধান উপনদী। কাসিকিয়ারে নদী নেগ্রু নদীকে অরিনোকো নদীর সাথে সংযুক্ত করেছে। রিউ নেগ্রু বিশ্বের বৃহত্তম কালো পানির নদী। আমাজন অরণ্যের ঝরা পাতার ট্যানিন এর রঙ কালো করেছে।
মানাউশ
thumb|300px|right|ব্রজিলের মানচিত্রে মানাউশের অবস্থান thumb|300px|right|মানাউশের বন্দর thumb|300px|right|উঁচু থেকে তোলা মানাউস শহরের একটি দৃশ্য মানাউশ (Manaus) উত্তর-পশ্চিম ব্রাজিলের শহর ও আমাজোনাস রাজ্যের রাজধানী। এছাড়াও এটি রিউ নেগ্রু নদীর উপর আমাজন নদী ও রিউ নেগ্রু নদীর সংযোগস্থলে অবস্থিত একটি বন্দর। সামুদ্রিক জাহাজও এই বন্দরে আসা-যাওয়া করতে পারে। শহরটি রবার, ব্রাজিল বাদাম, কাঠ, ও আশেপাশের বনাঞ্চলীয় দ্রব্যাদি রপ্তানি করে। শহরটির প্রধান শিল্প পেট্রোলিয়াম শোধন, পর্যটন এবং সাবান, রাসায়োনিক দ্রব্য ও প্রক্রিয়াজাত খাদ্য উৎপাদন। শহরটিতে আমাজোনাস বিশ্ববিদ্যালয়, একটি বড় ক্যাথিড্রাল, ও একটি কারুকাজময় অপেরা হাউস আছে। ১৬৬৯ সালে পর্তুগিজেরা মানাউশ শহরের গোড়াপত্তন করে। এটি ১৮৯০ থেকে ১৯২০ সাল পর্যন্ত রবার শিল্পের বড় একটি শহর ছিল। বর্তমান জনসংখ্যা প্রায় ১৬ লক্ষ।
রাজকাহিনী (চলচ্চিত্র)
চলচ্চিত্রটি বাংলাদেশেও মুক্তি দেয়া হতে পারে।
কাহিনী
১৯৪৭ সালে দেশভাগের কাহিনী নিয়েই গড়ে উঠেছে রাজকাহিনী চলচ্চিত্র।
র‌্যাডক্লিফ রেখা এ উপমহাদেশকে বিভক্ত করে। এ উপমহাদেশের সংস্কৃতি ও মানুষকেও সে রেখা ভাগ করে ফেলে। সেই রেখাটি ভাগ করতে চায় একটি বাড়িকে, যে বাড়ির বাসিন্দা পতিতারা। এই বিভাজনের বিরুদ্ধে তাদের কত্রী বেগম জানের (ঋতুপর্ণা সেনগুপ্ত) নেতৃত্বে তারা এই অবিচারের বিরুদ্ধে ঝাঁপিয়ে পড়ে।
প্রযোজনা
রাজকাহিনীকে পরিচালক তার জীবনের সেরা চলচ্চিত্র হিসেবে অভিহিত করেছেন। এই চলচ্চিত্রের দৃশ্যায়ণ আর প্রযোজনা নিয়ে অনেক গবেষণা করে এগোতে হয়েছে। কারণ দেশভাগের সময়টা ফুটিয়ে তোলার জন্য ঐ সময়ের পোশাক-পরিচ্ছদ নিয়েই কাজ করতে হয়েছে।
কলাকুশলী নির্বাচন
চলচ্চিত্রটিতে মোট পশ্চিমবঙ্গের চলচ্চিত্র জগতের অভিনেতা-অভিনেত্রীদের অনেকেই অভিনয় করেছে। সেইসাথে বাংলাদেশ থেকে জয়া আহসানকেও এই চলচ্চিত্রে অভিনয় করছেন।
সুপ্রিয়া দেবীর অভিনয় করবার কথা থাকলেও অসুস্থতার কারণে সেই স্থানে লিলি চক্রবর্তী আসেন।
শামসুল আলম (বীর উত্তম)
শামসুল আলম (জন্ম: ১৯৪৭ - মৃত্যু: ৮ ডিসেম্বর ২০২২) বাংলাদেশের স্বাধীনতা যুদ্ধের একজন বীর মুক্তিযোদ্ধা এবং বাংলাদেশ বিমানবাহিনীর অবসরপ্রাপ্ত গ্রুপ ক্যাপ্টেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
জন্ম ও শিক্ষাজীবন
শামসুল আলমের জন্ম পটুয়াখালী জেলার বাউফল উপজেলার পাতিলাপাড়া গ্রামে। তার বাবার নাম আবদুল ওয়াহেদ তালুকদার ও মায়ের নাম শামসুন নাহার বেগম। তার স্ত্রীর নাম শামীম আলম। তাদের দুই ছেলে ও এক মেয়ে।
কর্মজীবন
শামসুল আলম ১৯৭১ সালে কর্মরত ছিলেন পশ্চিম পাকিস্তানের (বর্তমান পাকিস্তান) রাওয়ালপিন্ডিতে। চাকরি করতেন পাকিস্তান বিমান-বাহিনীতে। মুক্তিযুদ্ধ শুরু হলে তিনি এতে যোগ দেওয়ার সুযোগ খুঁজতে থাকেন। কিন্তু কোনোভাবেই তা সম্ভব হচ্ছিল না। শেষে সুযোগ হলো জুন মাসে। তখন ছুটি নিয়ে কয়েক দিন করাচীতে অবস্থান করে মুক্তিযুদ্ধে যোগ দিতে কৌশলে ঢাকায় আসেন। এতেও শেষরক্ষা হলো না। ঢাকায় আসামাত্র তাকে আটক করা হয়।
মৃত্যুবরণ
গ্রুপ ক্যাপ্টেন (অব.) শামসুল আলম ২০২২ সালে ৮ ডিসেম্বর ঢাকার একটি বেসরকারি হাসপাতালে তিনি মারা যান।
বেনজামিন হোর্ফ
বেনজামিন লি হোর্ফ (ইংরেজি ভাষায়: Benjamin Lee Whorf) (২৪ এপ্রিল ১৮৯৭ – ২৬ জুলাই ১৯৪১) ছিলেন একজন মার্কিন ভাষাবিজ্ঞানী      । তিনি ভাষাতাত্ত্বিক আপেক্ষিকতার ক্ষেত্রে তার ধারণার জন্য সুপরিচিত। এই ক্ষেত্রে হোর্ফ ও তার গুরু এডওয়ার্ড সাপিরের নামানুসারে তাদের সৃষ্টি সাপির-হোর্ফ অনুকল্পের নামকরণ করা হয়েছে। এই অনুকল্প অনুসারে বলা হয় "ভাষা চিন্তা চেতনাকে প্রভাবিত করে"।
জীবনপঞ্জি
হ্যারি ও স্যারা লী হোর্ফের সন্তান বেনজামিন লী হোর্ফ ম্যাসাচুসেটস ইনস্টিটিউট অভ টেকনোলজি থেকে ১৯১৮ সালে রাসায়নিক প্রকৌশলে সনদপ্রাপ্ত হন। এর অবব্যহিত পরে তিনি অগ্নি প্রতিরোধ প্রকৌশলী হিসেবে হার্টফোর্ড অগ্নি বীমা কোম্পানিতে যোগদান করেন। তার নেশা ছিল ভাষা ও নৃতত্ব। ১৯৩১ সালে হোর্ফ ইয়েল বিশ্ববিদ্যালয়ে ভর্তি হন ভাষাতত্ত্ব বিষয়ে পড়াশুনা করার জন্য। এই বিশ্ববিদ্যালয়ের অধ্যাপক এডওয়ার্ড সাপির হোর্ফের কাজে মুগ্ধ হন এবং তিনি হোর্ফের শিক্ষালাভে সহায়তা করেন। ১৯৩৬ সালে হোর্ফ ইয়েলের নৃতত্ব বিভাগে সাম্মানিক গবেষণা সহযোগী হিসেবে মনোনয়ন পান। ১৯৩৭ সালে ইয়েল বিশ্ববিদ্যালয় তাকে স্টার্লিং ফেলোশিপ প্রদান করে। ১৯৩৭ থেকে ১৯৩৮ সাল পর্যন্ত হোর্ফ এই প্রতিষ্ঠানের নৃতত্ব বিভাগের প্রভাষক হিসেবে কাজ করেন। এই সময়ে তার শারীরিক সমস্যার শুরু হয়। ৪৪ বছর বয়সে ক্যানসার রোগে হোর্ফের মৃত্যু হয়। ১৯৫৬ সালে তার কাজের সংকলন, যার নাম Language, Thought, and Reality (ল্যাঙ্গুয়েজ, থট অ্যান্ড রিয়্যালিটি) অর্থাৎ "ভাষা, চেতনা ও বাস্তবতা", প্রকাশিত হয়।
অয়ুধ্যা রাজ্য
অয়ুধ্যা রাজ্য (อยุธยา, , আইএএসটি : বা , ) ছিল একটি শ্যামীয় রাজ্য যা দক্ষিণ-পূর্ব এশিয়ায় ১৩৫১ থেকে ১৭৬৭ সাল পর্যন্ত বিদ্যমান ছিল, শ্যাম বা বর্তমান থাইল্যান্ডের ফ্রা নখঁ স্রী অয়ুত্থয়া শহরকে কেন্দ্র করে। অয়ুধ্যা রাজত্বকে আধুনিক থাইল্যান্ডের অগ্রদূত হিসাবে বিবেচনা করা হয় এবং এর উন্নয়নগুলি থাইল্যান্ডের ইতিহাসের একটি গুরুত্বপূর্ণ অংশ।
খেমার সাম্রাজ্যের পতনের সময় চতুর্দশ শতাব্দীর শেষভাগে নিম্ন চাও ফ্রায়া উপত্যকার নগর-রাজ্যের মণ্ডল থেকে অয়ুধ্যা রাজত্বের উদ্ভব হয়। এক শতাব্দীর আঞ্চলিক সম্প্রসারণের পর, আয়ুথায়া কেন্দ্রীভূত হয়ে ওঠে এবং দক্ষিণ-পূর্ব এশিয়ার একটি প্রধান শক্তি হিসেবে উঠে আসে। অয়ুধ্যা বার্মার তৌংগু রাজবংশের আক্রমণের সম্মুখীন হয়, দুই আঞ্চলিক শক্তির মধ্যে এক শতাব্দীর পুরানো প্রতিদ্বন্দ্বিতা শুরু করে, যার ফলে ১৫৬৯ সালে অয়ুধ্যার প্রথম পতন ঘটে। যাইহোক, নরেশ্বণ (r. 1590-1605) অয়ুধ্যাকে সংক্ষিপ্ত বার্মিয় শাসন থেকে মুক্ত করেন এবং অয়ুধ্যাকে সামরিকভাবে সম্প্রসারিত করেন। 1600 সাল নাগাদ, রাজ্যের মালয় উপদ্বীপ, সুখোথাই, ল্যান না এবং বার্মা ও কম্বোডিয়ার কিছু নগর-রাজ্য অন্তর্ভুক্ত করে, যদিও সময়ের সাথে সাথে তার প্রতিবেশীদের উপর অয়ুধ্যার নিয়ন্ত্রণের পরিমাণ পরিবর্তিত হয়। ষোড়শ এবং সপ্তদশ শতাব্দীতে, অয়ুধ্যা আন্তর্জাতিক বাণিজ্যের একটি উদ্যোগকেন্দ্র হিসেবে আবির্ভূত হয় এবং এর সংস্কৃতির বিকাশ ঘটে। নরৈয়ের রাজত্বকাল (r. ১৬৫৭-১৬৮৮) শ্যামের রাজদরবার এবং ইউরোপীয়দের মধ্যে ঐতিহাসিক যোগাযোগের জন্য পরিচিত ছিল, বিশেষ করে ফ্রাঁসের রাজা লুই চতুর্দশ- এর দরবারে ১৬৮৬ সালে শ্যামের কূটনৈতিক প্রতিনিধিদল। শেষের অয়ুধ্যা সময়কালকে শ্যামীয় সংস্কৃতির একটি "স্বর্ণযুগ" হিসাবে বর্ণনা করা হয়েছিল এবং চীনা বাণিজ্য থেকে বাণিজ্যের প্রাধান্য এবং রাজনৈতিক ও সাংস্কৃতিক প্রভাবের উত্থান দেখেছিল, এমন একটি বিকাশ যা পতনের পর পরবর্তী শতাব্দীতে প্রসারিত হতে থাকবে অয়ুধ্যার।
অষ্টাদশ শতাব্দীতে, রাজ্যের অভ্যন্তরে আর্থ-সামাজিক এবং রাজনৈতিক চাপের একটি সিরিজ, যার মধ্যে উল্লেখযোগ্য ছিল অয়ুধ্যা উত্তরাধিকার পদ্ধতির প্রকৃতির কারণে ক্রমান্বয়ে উত্তরাধিকার দ্বন্দ্ব, অয়ুধ্যাকে সামরিকভাবে দুর্বল করে রেখেছিল এবং এইভাবে বার্মীয়দের একটি নতুন ধারার সাথে কার্যকরভাবে মোকাবিলা করতে পারেনি। ১৭৫৯-৬০ এবং ১৭৬৫-৬৭ সালে, বার্মার নতুন এবং জোরালো এবং সম্প্রসারণবাদী কোনবাউং রাজবংশের আক্রমণগুলি, এর ক্রমবর্ধমান সম্পদ অর্জন এবং তাদের দীর্ঘ সময়ের আঞ্চলিক প্রতিদ্বন্দ্বীদের নির্মূল করার জন্য দৃঢ়প্রতিজ্ঞ। ১৭৬৭ সালের এপ্রিল মাসে, ১৪ মাসের অবরোধের পর, অয়ুধ্যা শহরটি বার্মীয় বাহিনী অবরোধে পড়ে এবং সম্পূর্ণরূপে ধ্বংস হয়ে যায়, যার ফলে ৪১৭ বছরের পুরনো অয়ুধ্যা রাজ্যের অবসান ঘটে। শ্যাম, তবে, পতন থেকে দ্রুত পুনরুদ্ধার করে এবং শ্যামীয় কর্তৃপক্ষের আসনটি পরবর্তী ১৫ বছরের মধ্যে ধনপুরি এবং পরে ব্যাংককে স্থানান্তরিত হয়।
গ্রন্থাগার বিজ্ঞানের পাঁচটি আইন
গ্রন্থাগার বিজ্ঞানের পাঁচটি আইন হলো এসআর রঙ্গনাথন একটি গ্রন্থাগার ব্যবস্থা পরিচালনার নীতিমালার প্রস্তাবিত তত্ত্ব, যা ১৯৩১ সালে প্রকাশিত হয়। বিশ্বের অনেক গ্রন্থাগারিক নিজেদের দর্শনের ভিত্তি হিসাবে নীতিমালাগুলো গ্রহণ করেন।
রঙ্গনাথনের গ্রন্থাগার বিজ্ঞানের পাঁচ আইন এ উপস্থাপিত নীতিমালাগুলো হলো:
সোনোরান মরুভূমি
thumb|right|200px|অ্যারিজোনার স্কট্‌স্‌ডেলে তোলা সোনোরান মরুভূমির একাংশের ছবি thumb|right|200px সোনোরান মরুভূমি (Sonoran Desert) দক্ষিণ-পশ্চিম অ্যারিজোনা, দক্ষিণ-পূর্ব ক্যালিফোর্নিয়া ও উত্তর-পশ্চিম মেক্সিকো জুড়ে বিস্তৃত একটি বড়, নিচু, ঊষর মরুভূমি। মরুভূমিটির উত্তরে মোহাভে মরুভূমি, পূর্বে অ্যারিজোনার উঁচুভূমি, দক্ষিণে মেক্সিকোর পশ্চিম সিয়ারা মাদ্রে, এবং পশ্চিমে ক্যালিফোর্নিয়া উপসাগর ও প্রশান্ত মহাসাগর। এটি প্রায় ৩১০,৭৯৯ বর্গকিমি আয়তনবিশিষ্ট।
স্থানীয় তোহোনো ও ওধাম ভাষার সোনোতা শব্দটি থেকে সম্ভবত মরুভূমিটির নামকরণ করা হয়েছে। সোনোতা শব্দের অর্থ "উদ্ভিদের আবাসস্থল"।
সোনোরান মরুভূমি অ্যারিজোনার মাত্র ২০ শতাংশ এলাকা দখল করলেও এখানে রাজ্যটির ৮০% মানুষ বসবাস করে। তারা প্রধানত ফিনিক্স ও টুসন - এই দুই এলাকাতেই বাস করে। এই মরু এলাকার অন্যান্য শহরের মধ্যে আছে ক্যালিফোর্নিয়ার ইন্ডিও, ব্লাইদ, এবং এল সেন্ত্রো, অ্যারিজোনার ইউমা, এবং মেক্সিকোর হেরমোসিলো, গুয়াইমাস, ও সিউদাদ ওব্রেগন। এই মরুভূমিতে অনেকগুলি আদিবাসী আমেরিকানদের রেজার্ভেশন এবং মার্কিন সেনাবাহিনী ও বিমানবাহিনীর অনেকগুলি সামরিক ঘাঁটি আছে। মরুভূমির বড় অংশ পার্ক এলাকা হিসেবে সংরক্ষিত। জশুয়া ট্রি ন্যাশনাল পার্ক, সাগুয়ারো ন্যাশনাল পার্ক, অর্গান পাইপ ক্যাকটাস ন্যাশনাল মনুমেন্ট, কাবেজা প্রিয়েটা ন্যাশনাল ওয়াইল্ডলাইফ রেফিউজ, ইম্পিরিয়াল ন্যাশনাল ওয়াইল্ডলাইফ রেফিউজ এবং কোফা ন্যাশনাল ওয়াইল্ডলাইফ রেফিউজ সোনোরান মরুভূমিতে অবস্থিত।
সোনোরানের গড় উচ্চতা আশেপাশের অঞ্চলের তুলনায় কম, প্রায় ৩০০ মিটার। মরুভূমিটির অভ্যন্তরে গুরুত্বপূর্ণ পর্বতসারির মধ্যে আছে ক্যালিফোর্নিয়ার চকোলেট ও চাকওয়াল্লা পর্বতমালা, অ্যারিজোনার কোফা ও হারকুয়াহালা পর্বতমালা, এবং মেক্সিকোর কের্‌রো দেল পিনাকাতে পর্বতমালা।
সোনোরান মরুভূমি উত্তর আমেরিকার সবচেয়ে শুষ্ক ও উষ্ণ অঞ্চলগুলির একটি। এখানে গ্রীষ্মকালীন দৈনিক তাপমাত্রা ৩৮° সেলসিয়াস ছাড়িয়ে যায়। শীতকালও বেশ উষ্ণ; জানুয়ারিতে গড় তাপমাত্রা ১০° থেকে ১৬° সেলসিয়াসের মধ্যে উঠানামা করে। মরুভূমির অধিকাংশ স্থানে বছরে ১০ ইঞ্চির বেশি বৃষ্টিপাত হয় না। এ অঞ্চলের পানির অভাব তাই ভূ-গর্ভস্থ পানি কিংবা অন্যান্য নদীর গতিপথ সরিয়ে নিয়ে আসা হয়। এই নদীগুলির মধ্যে আছে কলোরাডো নদী, গিলা নদী, সল্ট নদী, ইয়াকুই নদী, ফুয়ের্তে নদী, সিনালোয়া নদী, ইত্যাদি। সোনোরান মরুভূমির অর্থনীতিতে সেচভিত্তিক কৃষিকাজ গুরুত্বপূর্ণ। ১৯৬০-এর দশকের পর থেকে ভূ-গর্ভস্থ পানির পরিমাণ অনেক কমে গেছে। কেন্দ্রীয় অ্যারিজোনা প্রকল্প নামের একটি বিশাল পানি সরবরাহকারী ব্যবস্থা প্রতিদিন কলোরাডো নদী থেকে বহু মিলিয়ন লিটার পানি সনোরান মরুভূমির পূর্ব অংশে টুসন ও ফিনিক্স এলাকায় নয়ে আসে।
এলাকায় অনেক সরীসৃপের বাস। এদের মধ্যে আছে মরু কচ্ছপ, গিলা মন্সটার, চাকওয়াল্লা, দাগওয়ালা গেকো, কলোরাডো মরুভূমির টিকটিকি, ও বিভিন্ন ধরনের র‌্যাটলস্নেক। এখানে ২৪৬ প্রজাতির পাখি ও ১২০ প্রজাতির স্তন্যপায়ী বাস করে। স্তন্যপায়ীদের মধ্যে আছে উত্তর আমেরিকীয় ইঁদুর বা গোফার, ছোট ইঁদুর, বড় ইঁদুর বা র‌্যাট, কাঠবেড়ালী, খরগোশ, শেয়াল, কয়োটি, ববক্যাট, হরিণ, পার্বত্য সিংহ, ও বড় শিংওয়ালা ভেড়া। পাখির মধ্যে আছে ক্যাকটাস রেন, এল্‌ফ পেঁচা, অ্যারিজোনা ক্রেস্টেড ফ্লাইক্যাচার, কাঠঠোকরা, সাদা ঘুঘু, ইত্যাদি।
এলাকাটিতে সম্ভবত ১০,০০০ বছর আগে মানুষ বসতি স্থাপন করেছিল। ৮০০ খ্রিষ্টাব্দের মধ্যে বর্তমান ফিনিক্স এলাকায় হোহোকাম জাতির লোকেরা বেশ উন্নত একটি সভ্য সংস্কৃতি গড়ে তুলেছিল। তখন এখানে স্থায়ী গ্রাম ও শস্য সেচের জন্য জটিল খাল ব্যবস্থা বিদ্যমান ছিল। এই সভ্যতার পতনের পর অন্যান্য আদিবাসী আমেরিকানেরা এই এলাকায় বাস শুরু করে। ১৫শ শতকের মাঝামাঝি সময়ে এখানে প্রথম স্পেনীয়দের আগমন ঘটে এবং তারা ইয়াকুই, ইয়ুমা, তোহোনো ও ওধাম, এবং অন্যান্য আদিবাসী জাতির মোকাবেলা করে। স্পেনীয়রা মরুভূমিটির নিম্নাংশের প্রায় পুরোটাতেই উপনিবেশ স্থাপন করে।
১৮৪৮ সালের পর সোনার সন্ধানীরা ক্যালিফোর্নিয়ায় যাবার পথে গিলা ট্রেইল নামের একটি গুরুত্বপূর্ণ রাস্তা তৈরি করে, যা মরুভূমিটির মধ্য দিয়ে গিলা নদীর পাশ ঘেঁষে টুসন থেকে লস অ্যাঞ্জেলেস পর্যন্ত চলে গেছে। ১৮৮১ সালে ঐ একই পথ ধরে দক্ষিণ প্রশান্ত মহাসাগরীয় রেলপথ নির্মাণ সমাপ্ত হয়। বর্তমানে ইন্টারস্টেট ৮ মহাসড়কটি এই পথ ধরেই মরুভূমির মধ্য দিয়ে চলে গেছে। ইদানীং টুসন ও ফিনিক্স শহর মরুভূমিটির ভেতরে বহুদূর অগ্রসর হয়েছে, এবং এতে মরুভূমিটির প্রাকৃতিক সৌন্দর্য নষ্ট হয়ে যাচ্ছে বলে অনেকে উদ্বেগ প্রকাশ করেছেন।
আব্দুস সামাদ (বীর বিক্রম)
আব্দুস সামাদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তিনি গণবাহিনীর অধীনে সেক্টর-৬-এ যুদ্ধ করেন।
জন্ম ও পারিবারিক পরিচিতি
তিনি কুমিল্লা জেলার দেবীদ্বার উপজেলায় জন্মগ্রহণ করেন। তার পিতার নাম সুন্দর আলী ও মাতা নুরজাহান বেগম|
কর্মজীবন
তিনি বাংলাদেশ সেনাবাহিনীতে নায়েক সুবেদার পদে কর্মরত অবস্থায় অবসর গ্রহর করেন|
বর্তমানে তিনি দেবিদ্বার উপজেলার মুক্তিযোদ্ধা কমান্ডার।
সৃষ্টিতত্ত্ব (জৈন দর্শন)
সৃষ্টিতত্ত্ব, জৈনধর্ম অনুসারে মহাবিশ্বের (লোক) এবং এর উপাদানগুলির (যেমন জীব, বস্তু, স্থান, সময় ইত্যাদি) আকৃতি ও কার্যকারিতার বর্ণনা। জৈন ঐতিহ্য মহাবিশ্বকে অপ্রস্তুত সত্তা হিসাবে বিবেচনা করে যা অনন্তকাল থেকে শুরু বা শেষ নেই। জৈন ধর্মগ্রন্থে মহাবিশ্বের আকৃতি বর্ণনা করা হয়েছে একজন মানুষের মতো যে পা আলাদা করে দাঁড়িয়ে আছে এবং বাহু তার কোমরে বিশ্রাম নিয়েছে। এই মহাবিশ্ব, জৈনধর্ম অনুসারে, শীর্ষে বিস্তৃত, মাঝখানে সংকীর্ণ এবং আবার নীচে বিস্তৃত হয়।
ছয়টি চিরন্তন পদার্থ
জৈনদের মতে, মহাবিশ্বটি দ্রব্য নামক ছয়টি সরল ও শাশ্বত পদার্থের সমন্বয়ে গঠিত যাকে জীব (জীবন্ত সত্তা) এবং অজিব (অবচেতন পদার্থ) এর অধীনে বিস্তৃতভাবে শ্রেণীবদ্ধ করা হয়েছে:
- দ্রব্যসংগ্রহ, ২১
মহাবিশ্ব এবং এর গঠন
জৈন মতবাদ শাশ্বত ও চির-বিদ্যমান বিশ্বকে অনুমান করে যা সর্বজনীন প্রাকৃতিক আইনের উপর কাজ করে। সৃষ্টিকর্তা দেবতার অস্তিত্ব জৈন মতবাদে ব্যাপকভাবে বিরোধী। মহাপুরাণ, আচার্য জিনসেন দ্বারা রচিত জৈন পাঠ এই উদ্ধৃতির জন্য বিখ্যাত: "কিছু মূর্খ মানুষ ঘোষণা করে যে একজন স্রষ্টা পৃথিবী তৈরি করেছেন। যে মতবাদটি বিশ্ব তৈরি করা হয়েছিল তা অসুস্থ উপদেশ এবং প্রত্যাখ্যান করা উচিত। ঈশ্বর যদি পৃথিবী সৃষ্টি করেন তবে সৃষ্টির আগে তিনি কোথায় ছিলেন? আপনি যদি বলেন তিনি তখন অতীন্দ্রিয় ছিলেন এবং কোন সমর্থনের প্রয়োজন ছিল না, এখন তিনি কোথায়? কিভাবে ঈশ্বর কোন কাঁচামাল ছাড়া এই পৃথিবী তৈরি করতে পারে? আপনি যদি বলেন যে তিনি প্রথমে এটি তৈরি করেছেন এবং তারপরে বিশ্ব, আপনি সীমাহীন পশ্চাদপসরণ সম্মুখীন হবেন।"